cement
జిఎస్‌టితో సిమెంట్‌ రంగానికి కష్టకాలమే!
ముంబయి, మే 29: జిఎస్‌టి అమలుతో సిమెంట్‌ ఉత్పత్తుల ధరలు మరింత పెరిగే అవకాశం ఉంది. నిర్మాణరంగాన్ని ప్రభుత్వం విస్మరించిందని, అంద రికీ పక్కాఇళ్లు 2022 నాటికి అందరికీ పక్కా గృహాల నినాదంతో ముందుకు వచ్చిన ప్రభుత్వం సిమెంట్‌ రేట్లను అత్యధికంగా గరిష్ట శ్లాబ్‌ అంటే 28శాతం శ్లాబ్‌లో ఉంచడం వల్ల నిర్మాణం రంగం భారీగా దెబ్బతింటుందని విమర్శిస్తున్నారు. సిమెం ట్‌ ఉత్పత్తిదారులు ప్రభుత్వ నిర్ణయాన్ని విమర్శిస్తూ ఆసియాపసిఫిక్‌ దేశాల్లో ఇప్పటికే సిమెంట్‌ రంగం పై పన్నులు అధికంగా ఉన్నాయని అన్నారు.
దీని వల్ల సిమెంట్‌ రంగం ఆరోగ్యపరిస్థితులు దెబ్బతిం టాయని, కేవలం 70శాతం మాత్రమే ఇప్పటికీ ఉత్పత్తి వినియోగంలోకి వస్తోందని, డిమాండ్‌ పడి పోవడమే ఇందుకు కారణమని చెపుతున్నారు. 50 కిలోల సిమెంట్‌బస్తా 300రూపాయలు, రూ.180 టాక్స్‌ ఇతర రవాణా వ్యయాలు ఉంటున్నాయి. తక్కువ మార్జిన్లతోకూడిన మూలధన వ్యయం ఎక్కువ ఉన్న రంగంగా సిమెంట్‌ను గుర్తించాలని, జిఎస్‌టి ద్వారా సిమెంట్‌ రంగానికి ఊరట అనేది లేకుండాపోయిందన్నారు. సిమెంట్‌ ఉత్పత్తిదారుల సంఘం అధ్యక్షుడు శైలేంద్రచౌక్సీ మాట్లాడుతూ తక్కువ పనునరేట్‌ అమలయితే ధరలు తగ్గుతా యని దీనివల్ల హౌసింగ్‌ విభాగంద్వారా ప్రజలకు మేలే జరుగుతుందన్నారు.
అందరికీపక్కాఇళ్లు ప్రస్తు త ప్రభుత్వ కీలక నిర్ణయమని దీనివల్ల సిమెంట్‌ను తక్కువ ధరలకే అందించాల్సిన అవసరం ఎంతో ఉందని, అందువల్ల గరిష్టశ్లాబ్‌ 28శాతంనుంచి తగ్గించేందుకు పునరాలోచన చేయాల్సిన అవసరం ఎంతో ఉందన్నారు. భారత్‌లో సిమెంట్‌ రంగంపై పన్నులభారం 60శాతం వరకూ ఉందన్నారు. ఆసియా పసిఫిక్‌ ప్రాంతంలో ఇదే అతిపెద్ద మొత్తం గా చెప్పారు. ఆసియా పసిఫిక్‌ప్రాంతంలో 11.4 శాతంగా ఉందని, శ్రీలంకలో కూడా 20శాతంగానే ఉన్నాయన్నారు.
జెకెలక్ష్మిసిమెంట్‌ పూర్తికాలపు డైరెక్టర్‌ కూడా అయిన చౌక్సీ మాట్లాడుతూ 2011 కు ముందుకాలంలో సిమెంట్‌ రంగం రెండంకెల వృద్ధితో ఉందని, 2012నుంచి తగ్గుతో వస్చిందని ఆందోళన వ్యక్తంచేసారు. 2016-17 మధ్య కాలంలో ఒకటిశాతం క్షీణత ఉందన్నారు. సంఘిటిత వృద్ధిపరంగాచూస్తే గడచిన ఐదేళ్లలో నాలుగుశాతంగా ఉంది. అంతకుముందు ఎని మిది శాతంగా నమోదయిందని చౌక్సీ వెల్లడిం చారు. మొత్తం 435 మిలియన్‌ టన్నులు సిమెంట్‌ రంగంలో ఉత్పత్తి అవుతున్నదని కేవ లం 280 మిలియన్‌టన్నులు మాత్రమే విని యోగానికి వస్తోందన్నారు. ఎగుమతులపరం గా ఐదు మిలియన్‌ టన్నులు మాత్రమే జరుగు తున్నాయన్నారు. ప్రభుత్వం మౌలికవనరుల వృద్ధి పై దృష్టిపెట్టిందని, గృహనిర్మాణరంగానికి మరిం త ప్రాధాన్యత పెంచినందున జిఎస్‌టి 28శాతం శ్లాబ్‌రేట్‌పై విధిగా పునఃపరిశీలించాలని సిమెంట్‌ ఉత్పత్తిదారుల సంఘం డిమాండ్‌ చేస్తోంది.